న్యూఢిల్లీ : బ్యాంకు రుణాల ఎగవేతదారు విజయ్ మాల్యాను తిరిగి స్వదేశానికి రప్పించేందుకు ముమ్మర ప్రయత్నాలు జరుగుతున్నాయి. బ్రిటన్ అధికారులతో చర్చలు జరిపేందుకు సీబీఐ, ఈడీ అధికారుల బృందం లండన్ చేరుకుంది.సీబీఐ వర్గాలు తెలిపిన సమాచారం ప్రకారం ఆ సంస్థ అదనపు డైరెక్టర్ రాకేష్ ఆస్థానా నేతృత్వంలోని నలుగురు సభ్యుల బృందం లండన్ చేరుకుంది. మాల్యాపై ఉన్న రుణాల ఎగవేత కేసులకు సంబంధించిన ముఖ్యాంశాలను బ్రిటన్ అధికారులకు ఈ బృందం వివరిస్తుంది. ఈ బృందంలో ఈడీకి చెందిన ఇద్దరు ఉన్నతాధికారులు కూడా ఉన్నారు.మాల్యాను స్వదేశానికి రప్పించేందుకు సంబంధించిన కేసు బ్రిటిష్ కోర్టు విచారణలో ఉంది. ఈ కేసులో సీబీఐ, ఈడీ ప్రత్యక్షంగా పార్టీలు కాదు. అయితే బ్రిటిష్ ప్రాసిక్యూటర్లు తమ వాదనను వినిపించేందుకు అవసరమైన కీలకాంశాలను భారత బృందం వివరిస్తుంది. కోర్టు సమక్షంలో బలమైన వాదనలను సమర్పించేందుకే ఈ బృందం వెళ్ళింది.మాల్యాను అరెస్టు చేసిన కొద్ది గంటల్లోనే లండన్ కోర్టు బెయిలు మంజూరు చేసిన సంగతి తెలిసిందే. తదుపరి విచారణ ఈ నెల 17న జరుగుతుంది.
newdhilly : byaanku runaala egavetadaaru vijay malyanu tirigi swadesaaniki rappinchenduku mummara prayatnaalu jarugutunnaayi. briton adhikaarulatho charchalu jaripenduku cbi, eedee adhikaarula brundam landan cherukundi.cbi vargaalu telipina samacharam prakaaram aa samstha adanapu director rakesh asthana netrutvamloni naluguru sabhyula brundam landan cherukundi. malyapai unna runaala egavetha kesulaku sambandhinchina mukhyaamsaalanu briton adhikaarulaku ee brundam vivaristundi. ee brundamlo eedeeki chendina iddaru unnataadhikaarulu kuudaa unnaaru.malyanu swadesaaniki rappinchenduku sambandhinchina kesu british kortu vichaaranalo undi. ee kesulo cbi, eedee pratyakshamgaa paarteelu kaadu. ayithe british praasikyuutarlu tama vaadananu vinipinchenduku avasaramaina keelakaamsaalanu bhaarata brundam vivaristundi. kortu samakshamlo balamaina vaadanalanu samarpinchenduke ee brundam vellindi.malyanu arestu chesina koddi gantallone landan kortu beyilu manjuru chesina sangati telisinde. tadupari vichaarana ee nela 17na jarugutundi.